ไฟแนนซ์ทูเดย์
บริษัทบริหารสินทรัพย์ กรุงเทพพาณิชย์ หรือ บสก. ได้ประธานบอร์ดคนใหม่ชื่อ “ดร.อัจนา ไวความดี”
9 พ.ค. 2555

บริษัทบริหารสินทรัพย์ กรุงเทพพาณิชย์ หรือ บสก. ได้ประธานบอร์ดคนใหม่ชื่อ “ดร.อัจนา ไวความดี” 
อดีตรองผู้ว่าการแบงก์ชาติ หนึ่งในคณะดอกไม้เหล็กที่แบงก์ชาติส่งมาเป็นตัวแทนของกองทุนฟื้นฟูฯ แทนคุณพี่สว่างจิตต์ จัยวัฒน์ ที่ครบวาระไปเมื่อเดือน ก.พ.ที่ผ่านมา




จะว่าไปเดี๋ยวนี้ บสก.ก็ปลอดจากคนมายุ่งเรื่องของการขายสินทรัพย์ ให้คนโน้นคนนี้มานานแล้ว แต่ได้ประธานที่แข็งนอกแข็งในอย่าง ดร.อัจนา ก็น่าจะทำให้องค์กรเดินหน้าไปได้อย่างโปร่งใสไร้ใครมาแทรกแซง และในอนาคตกองทุนฟื้นฟูฯ คิดการใหญ่จะผลักดัน บสก.เป็นบริษัทมหาชน และแปรรูปในตลาดหลักทรัพย์ ก็ต้องแต่งตัวให้งาม นักลงทุนเห็นแล้วสบายใจอยากซื้อหุ้น
...โดนข้อหาบริหารงานไม่ดีจากประธานบอร์ดเอสเอ็มอีแบงก์ แต่น่าแปลกที่ โสฬส สาครวิศว กรรมการผู้จัดการ เอสเอ็มอีแบงก์ ได้รับรางวัลชนะเลิศสาขา Outstanding CEO Award ดีเด่น ในกลุ่ม Individual Award จัดโดยสมาคมสถาบันการเงินเพื่อการพัฒนาเอเชียและแปซิฟิก (ADFIAP) ซึ่งมอบให้แก่ผู้บริหารระดับสูงขององค์กรที่มีความเป็นผู้นำ และมีวิสัยทัศน์กว้างไกล โดดเด่นด้านการบริหารงานอย่างมีประสิทธิภาพยอดเยี่ยม ซึ่ง โสฬส บินไปรับรางวัลที่กรุงอิสตันบูล สาธารณรัฐตุรกี เองเลย อย่างนี้เรียกว่าห่วยหรือ ???
...แผนล้วงทุนสำรองทางการมาใช้ โดยยกคำ “ลงทุนพัฒนาประเทศ” มาอ้าง ฟังแล้วดูดี แต่รัฐบาลถามเจ้าของเงินส่วนหนึ่ง อย่างคณะลูกศิษย์หลวงตามหาบัว ไม่ยอมให้ใครมาถลุงเงินของชาติง่ายๆ หรือยัง